**Barbara Pierce Bush** (8. kesäkuuta 1925 New York, New York – 17. huhtikuuta 2018 Houston, Texas) oli Yhdysvaltain 41. presidentin George H. W. Bushin vaimo. Yhdysvaltain 43. presidentti George W. Bush ja Floridan kuvernöörinä toiminut Jeb Bush ovat heidän poikiaan. Barbara Bush oli Valkoisen talon emäntänä vuodet 1989–1993.

Elämäkerta
----------

Barbara Pierce syntyi New Yorkissa ja oli kolmas Marvin Piercen ja Pauline Robinson Piercen neljästä lapsesta. Perhe oli hyvin toimeentuleva. Äiti kuoli auto-onnettomuudessa vuonna 1949. McCall Corporation -julkaisuyhtiön puheenjohtajaksi noussut Marvin Pierce kuoli vuonna 1969.

Bush vierailemassa Washington DC:n lastensairaalassa joulukuussa 1990.
Vuonna 1941 16-vuotias Barbara tapasi tanssiaisissa George Herbert Walker Bushin, joka opiskeli Phillips Academyssa Massachusettsin osavaltiossa. Toisessa maailmansodassa Bush oli laivaston torpedolentäjä, ja hän nimesi lentokoneensa Barbaran mukaan. Kun Bush palasi Yhdysvaltoihin, Barbara keskeytti opiskelunsa Smith Collegessa, ja pari meni naimisiin 6. tammikuuta 1945. Sodan jälkeen George Bush valmistui Yalen yliopistosta, ja pari muutti Texasin Midlandiin. Heille syntyi kuusi lasta: George W. Bush (s. 1946), Pauline Robinson "Robin" Bush (1949–1953, kuoli leukemiaan), Jeb Bush (s. 1953), Neil Mallon Bush (s. 1955), Marvin Pierce Bush (s. 1956) ja Dorothy Bush Koch (s. 1959).

Vaikka Bush tuki miehensä ja poikiensa vaalikampanjoita, hän vältti ottamasta julkisesti kantaa politiikkaan. Ensimmäisenä naisena hän keskittyi taloudenhoitoon, lukutaitokampanjoihin ja Valkoisen talon historian vaalimiseen. Bush kirjoitti satukirjoja ja oli mukana useissa lukutaitokampannjassa. Hänen perustamansa Barbara Bush Foundation for Family Literacy -säätiö tukee yli 1 500 lukutaitoa edistävää kampanjaa Yhdysvalloissa.

### Kuolema

Ennen kuolemaansa Barbara Bush oli kärsinyt terveysongelmista ja viettänyt pitkiä aikoja sairaalassa. Huhtikuussa 2018 hän ilmoitti kieltäytyvänsä lisähoidoista. Hän kuoli kaksi päivää myöhemmin 17. huhtikuuta 2018.

Terveys
-------

Barbara Bush sairasti kroonista autoimmuunisairautta Basedowin tautia, joka vaikuttaa kilpirauhaseen.

Lähteet
-------

### Viitteet

1. ↑  Trump ei osallistu Barbara Bushin hautajaisiin – Melania Trump edustaa molempia  21.4.2018. Yle.fi. Viitattu 5.12.2019.
2. 1 2  First Lady Biography: Barbara Bush The National First Ladies' Library.  Arkistoitu 3.3.2009. Viitattu 4.10.2016. (englanniksi)
3. ↑  Pärssinen, Minna: Barbara Bush pysytteli erossa julkisesta poliittisesta keskustelusta – Kuvat kertovat perheelleen lojaalista vaimosta, äidistä ja isoäidistä *YLE Uutiset*.  18.4.2018. Yleisradio. Viitattu 18.4.2018.
4. ↑  Former US First Lady Barbara Bush dies at 92 *BBC*.  18.4.2018. Viitattu 18.4.2018. (englanniksi)
5. ↑  Pöllänen, Raisa: Barbara Bush on kuollut *Yle*.  18.4.2018. Viitattu 18.4.2018.
6. ↑  Barbara Bush released from hospital  2010. USA Today. Viitattu 25.1.2015.

Aiheesta muualla
----------------

* Kuvia tai muita tiedostoja aiheesta **Barbara Bush** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Latvia
* Japani
* Tšekki
* Australia
* Korea
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
	+ 2
* IdRef

 |

 |